Κορβινιανή Βιβλιοθήκη

Η Κορβινιανή Βιβλιοθήκη (λατινικά: Bibliotheca Corviniana, βιβλιοθήκη του [βασιλιά] Κορβίνου) ήταν η δεύτερη σημαντικότερη συλλογή βιβλίων κατά την περίοδο της Ευρωπαϊκής Αναγέννησης. Ανήκε στον βασιλιά της Ουγγαρίας Ματθαίο Κορβίνο μεταξύ 1458 and 1490 κι εντοπιζόταν στη Βούδα, την τότε πρωτεύουσα του βασιλείου. Η οθωμανική κατάκτηση της Βούδα το 1526 είχε ως αποτέλεσμα την καταστροφή και διασπορά των βιβλίων της.Lucien X. Polastron, Books on Fire: The Destruction of Libraries Throughout History. σελ. 325 Από το 2005 η UNESCO έχει αναλάβει το σχέδιο ανασύσταση μέρους της με έργα που ανήκαν στην βιβλιοθήκη από διάφορες χώρες του κόσμου"The Bibliotheca Corviniana Collection". UNESCO Memory of the World Programme. 2009-08-12. ενώ η κυβέρνηση της Ουγγαρίας έχει οργανώσει μια ηλεκτρονική βιβλιοθήκη με χειρόγραφά της. Σήμερα υφίστανται περίπου 168 βιβλίαRobert Wedgeworth, World Encyclopedia of Library and Information Services. σελ. 355. που θεωρούνται μέρος της και λαμβάνουν το όνομα corvinae.

 Ιστορία 
Ο Ματθαίος Κορβίνος θεωρείται ο κύριος εκπρόσωπος του ιδεώδους του αναγεννησιακού πρίγκιπα στην Ουγγαρία. Μέχρι τον θάνατό του είχε συλλέξει 3000 κώδικες που περιελάμβαναν τέσσερις με πέντε χιλιάδες κείμενα, μεταξύ των οποίων πολλά έργα ελλήνων, λατίνων κλασσικών και βυζαντινών συγγραφέων. Ως βάση είχε χρησιμοποιήσει τις συλλογές του ποιητή Ιανού Πανόνιου και του μέντορά του Γιάνος Βίτετς μαζί με αυτή της συζύγου του, Βεατρίκης της Αραγόνας, κόρης των Φερδινάνδου Β΄ της Αραγόνας.Davies, Norman (1998), Europe: a History. Harper Perennial. Ορισμένα από τα corvinae αποτελούσαν το μοναδικό αντίγραφο των έργων που περιείχαν όπως το κείμενο του Κωνσταντίνου Πορφυρογέννητου "Εκθεσις της βασιλείου τάξεως, την Εκκλησιαστική Ιστορία του Νικηφόρου Κάλλιστου και έργα αρχαίων συγγραφέων όπως του Υπερείδη και του Προκόπιου.

 Παραπομπές 

 Εξωτερικοί σύνδεσμοι 
 Biblioteca corviniana digitalis από την Εθνική Βιβλιοθήκη της Ουγγαρίας

Κατηγορία:Πρώην βιβλιοθήκες
Κατηγορία:Βιβλιοθήκες στην Ουγγαρία